# รายงานการประชุมสภาองค์การบริหารส่วนตำบลหนองตะไก้

## สมัยสามัญ สมัยที่ 2/2563

**วันศุกร์ ที่ 15 พฤษภาคม พ.ศ. 2563**

**ณ ห้องประชุมองค์การบริหารส่วนตำบลหนองตะไก้**

**รายชื่อผู้มาประชุม** จำนวน 24 คน

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** | **ลายมือชื่อ** | |
| 1 | นายสุชาติ | ตรงกลาง | ประธานสภาฯ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภาฯ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต.หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต.หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต.หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต.หมู่ที่ 2 | ชาญชัย | ดอนกระโทก |
| 7 | นางรวยริน | พิมพ์ปรุ | สมาชิกสภา อบต.หมู่ที่ 3 | รวยริน | พิมพ์ปรุ |
| 8 | นางสาวมรกต | ดอนกระโทก | สมาชิกสภา อบต.หมู่ที่ 3 | มรกต | ดอนกระโทก |
| 9 | นายพงษ์ศิริ | ชิดดีนอก | สมาชิกสภา อบต.หมู่ที่ 4 | พงษ์ศิริ | ชิดดีนอก |
| 10 | นายเอนก | พวงพิมาย | สมาชิกสภา อบต.หมู่ที่ 4 | เอนก | พวงพิมาย |
| 11 | นายรุ้ง | เจือกระโทก | สมาชิกสภา อบต.หมู่ที่ 4 | รุ้ง | เจือกระโทก |
| 12 | นายทศพล | ศิริวงค์ | สมาชิกสภา อบต.หมู่ที่ 4 | ทศพล | ศิริวงค์ |
| 13 | นายอาทิตย์ | มากมูล | สมาชิกสภา อบต.หมู่ที่ 6 | อาทิตย์ | มากมูล |
| 14 | นายสิรภพ | ดอนกระโทก | สมาชิกสภา อบต.หมู่ที่ 7 | ชนะ | แก้วดอนรี |
| 15 | นายอำนวย | ทูลกลาง | สมาชิกสภา อบต.หมู่ที่ 8 | อำนวย | ทูลกลาง |
| 16 | นางสาวธนพร | คูณกระโทก | สมาชิกสภา อบต.หมู่ที่ 8 | ธนพร | คูณกระโทก |
| 17 | นายพัน | หาญสงคราม | สมาชิกสภา อบต.หมู่ที่ 9 | พัน | หาญสงคราม |
| 18 | นายวัชระ | มูลกระโทก | สมาชิกสภา อบต.หมู่ที่ 9 | วัชระ | มูลกระโทก |
| 19 | นายสุพรรณ | เชื้อนนท์ | สมาชิกสภา อบต.หมู่ที่ 10 | สุพรรณ | เชื้อนนท์ |
| 20 | นางชะม้าย | ศรีเกาะ | สมาชิกสภา อบต.หมู่ที่ 11 | ชะม้าย | ศรีเกาะ |
| 21 | นายอูน | กรวยสวัสดิ์ | สมาชิกสภา อบต.หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต.หมู่ที่ 12 | มานิตย์ | พิกุลทอง |
| 23 | นายสมเด็จ | ชัยสูงเนิน | สมาชิกสภา อบต.หมู่ที่ 12 | สมเด็จ | ชัยสูงเนิน |
| 24 | นายสุเมธ | ทิศกลาง | เลขานุการสภาฯ | สุเมธ | ทิศกลาง |

# ผู้ลาการประชุม จำนวน 1 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง |  | |
| 1 | นายชนะ | แก้วดอนรี | สมาชิกสภา อบต.หมู่ที่ 6 |  |  |

# ผู้เข้าร่วมประชุม จำนวน 12 คน

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ-สกุล** | | **ตำแหน่ง** | **ลายมือชื่อ** | |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายก อบต. | นิติเศรษฐ์ | สงมะเริง |
| 5 | นางภัฒน์พิมล | เกียรติภัชรสกุล | รองปลัด อบต. | ภัฒน์พิมล | เกียรติภัชรสกุล |
| 6 | นางสาวจารุณีย์ | เดชา | หัวหน้าสำนักปลัด | จารุณีย์ | เดชา |
| 7 | นางสาวอารีย์ | ชัยชนะ | หัวหน้าส่วนสวัสดิการฯ | อารีย์ | ชัยชนะ |
| 8 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 9 | น.ส.ณัฐนันท์ | ยังทะเล | นักวิเคราะห์นโยบายและแผน | ณัฐนันท์ | ยังทะเล |
| 10 | นางบุปผา | เสาวภาค | นักจัดการงานทั่วไป | บุปผา | เสาวภาค |
| 11 | นางนันทพันธ์ | เดชา | เจ้าพนักงานธุรการ | นันทพันธ์ | เดชา |
| 12 | นางพรทิพย์ | ชูเกียรติวิราสกุล | นักทรัพยากรบุคคล | พรทิพย์ | ชูเกียรติวิราสกุล |

**เริ่มประชุมเวลา 10.00 น.**

|  |  |  |  |
| --- | --- | --- | --- |
| **ระเบียบวาระที่1** | **: เรื่องประธานจะแจ้งต่อที่ประชุม** | | |
| ประธานสภาฯ  (นายสุชาติ ตรงกลาง) | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้สมัยสามัญ สมัยที่ 2 ประจำปี พ.ศ. 2563 | | |
|  | | **ประกาศองค์การบริหารส่วนตำบลหนองตะไก้** เรื่อง เรียกประชุมสภาองค์การบริหารส่วนตำบลหนองตะไก้ **สมัยสามัญ สมัยที่ 2 ประจำปี พ.ศ. 2563**  …………………………………………  อาศัยอำนาจตามมาตรา ๕๔ วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๒๑ และมติการประชุมสภาองค์การบริหารส่วนตำบลหนองตะไก้ สมัยประชุมสภาสามัญ สมัยที่ ๑/๒๕63 เมื่อวันที่ 14 กุมภาพันธ์ 2563 นั้น  เพื่อให้การบริหารงานขององค์การบริหารส่วนตำบลหนองตะไก้ เป็นไปด้วยความเรียบร้อย สภาองค์การบริหารส่วนตำบลหนองตะไก้ จึงเรียกประชุมสภาสมัยสามัญ สมัยที่ 2 ประจำปี 2563 ระหว่าง วันที่ 1 – ๑5 พฤษภาคม 2563 ณ ห้องประชุมองค์การบริหารส่วนตำบลหนองตะไก้  ประกาศ ณ วันที่ 22 เดือน เมษายน พ.ศ. 2563  สุชาติ ตรงกลาง  (นายสุชาติ ตรงกลาง)  ประธานสภาองค์การบริหารส่วนตำบลหนองตะไก้ |
| **ที่ประชุม** | | :**รับทราบ** |
| **ระเบียบวาระที่ 2** | | **รับรองรายงานการประชุมสภาสมัยสามัญ สมัยที่ 1/2563 วันศุกร์ที่ 14กุมภาพันธ์ 2563 (เอกสารแนบท้าย)** |
| ประธานสภาฯ  (นายสุชาติ ตรงกลาง) | | : การรับรองรายงานการประชุมสภาสมัยสามัญ สมัยที่ 1/2563 เมื่อวันศุกร์ที่ 14 กุมภาพันธ์ 2563 เชิญเลขานุการสภาฯ ดำเนินการ |
| เลขานุการสภาฯ  (นายสุเมธ ทิศกลาง) | | : เชิญสมาชิกสภา อบต. ตรวจสอบรายงานการประชุมสภาฯ ทีละหน้า |
| ประธานสภาฯ  (นายสุชาติ ตรงกลาง) | | : จากเอกสารรายงานการประชุมที่ส่งให้ท่านสมาชิกสภา อบต. ตรวจสอบดูแล้วนั้น มีท่านใดจะแก้ไข เพิ่มเติม ข้อความในรายงานการประชุมฯ อีกหรือไม่ ถ้าไม่มีผมจะขอมติรับรองรายงานการประชุมสภาสมัยสามัญ สมัยที่ 1/2563 วันศุกร์ที่ 14กุมภาพันธ์ 2563 |
| สมาชิกสภา อบต.หมู่ที่ 1  (นายสุรพงษ์ ดื่มพุทรา) | | : เรียนท่านประธานสภาฯ ครับ ขอแก้ไข หน้า 8 บรรทัดที่ 1 **ข้อความเดิม** “ผมขออนุญาตให้รองประธานทำหน้าที่ประธานสภาฯ แทนครับ” **แก้ไขเป็น** “ผมขอมอบหมาย  ให้นายสมพงษ์ ชัยโคตร ตำแหน่ง รองประธานสภาฯ ทำหน้าที่ประธานในที่ประชุมสภาองค์การบริหารส่วนตำบลหนองตะไก้ ”ครับ |
| ประธานสภาฯ  (นายสุชาติ ตรงกลาง) | | : สมาชิกสภา อบต. ท่านใดเห็นชอบให้แก้ไขข้อความในรายงานการประชุมสภาฯ สมัยสามัญ สมัยที่ 1/2563 วันศุกร์ที่ 14 กุมภาพันธ์ 2563 ตามที่นายสุรพงษ์ ดื่มพุทรา สมาชิกสภา อบต.หมู่ที่ 1 ขอแก้ไขข้อความ โปรดยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |
| ประธานสภาฯ  (นายสุชาติ ตรงกลาง) | | : มีสมาชิกสภา อบต.ท่านใดจะแก้ไขเพิ่มเติมข้อความในรายงานการประชุมฯ อีกหรือไม่ ถ้าไม่มีผมจะขอมติรับรองรายงานการประชุมสภาสมัยสามัญ สมัยที่ 1/2563 วันศุกร์ที่ 14 กุมภาพันธ์ 2563 |
|  | | : สมาชิกสภา อบต.ท่านใดเห็นชอบให้รับรองรายงานการประชุมสภาฯ สมัยสามัญ สมัยที่ 1/2562 วันศุกร์ที่ 14 กุมภาพันธ์ 2563 ยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |
| **ระเบียบวาระที่ 3** | | **:กระทู้ถาม (ไม่มี)** |
| **ระเบียบวาระที่ 4** | | **: เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว(ไม่มี)** |
| **ระเบียบวาระที่ 5** | | **: เรื่องที่เสนอใหม่** |
|  | | **5.1 พิจารณาร่างแผนพัฒนาท้องถิ่น(พ.ศ.2561-2565)เพิ่มเติม ครั้งที่ 2 พ.ศ.2563** |
| ประธานสภาฯ  (นายสุชาติ ตรงกลาง) | | : ด้วยนายกองค์การบริหารส่วนตำบลหนองตะไก้ ได้เสนอพิจารณาร่างแผนพัฒนาท้องถิ่น (พ.ศ. 2561-2565) เพิ่มเติม ครั้งที่ 2 พ.ศ.2563 เพื่อให้สภาองค์การบริหารส่วนตำบลหนองตะไก้ พิจารณาให้ความเห็นชอบตามระเบียบกระทรวง  มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.๒๕61  : ต่อไป ขอเชิญนายกฯ ชี้แจงรายละเอียดพิจารณาร่างแผนพัฒนาท้องถิ่น (พ.ศ. 2561 - 2565) เพิ่มเติม ครั้งที่ 2 พ.ศ.2563 ต่อไปขอเชิญท่านนายกฯ ครับ |
| นายก อบต.  (นายสุรทิน วัชรประทีป) | | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม(ฉบับที่ 3) พ.ศ. ๒๕61 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง แผนพัฒนาท้องถิ่นนั้น หมายถึงแผนพัฒนาท้องถิ่นขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้อง เพื่อแจ้งแนวทางพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้  องค์การบริหารส่วนตำบลหนองตะไก้ มีความจำเป็นที่จะต้องดำเนินการจัดทำแผนพัฒนาท้องถิ่น (พ.ศ.๒๕๖๑ – ๒๕๖5) เพิ่มเติม ครั้งที่ 2 พ.ศ.๒๕๖3 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป ตามรายละเอียดโครงการ ดังนี้  **ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน**  1. โครงการก่อสร้างถนน คสล.สายบ้านนางวราภรณ์ จูงจิตร หมู่ที่ 8 บ้านเสริมสุข งบประมาณ 31,500 บาท  2. โครงการก่อสร้างถนน คสล.สายบ้านนางบุญญาณี ทานกระโทก หมู่ที่ 11 บ้านไทยอยู่เย็น งบประมาณ 31,500 บาท  **บัญชีครุภัณฑ์**  **แผนงานการพาณิชย์**  1. ครุภัณฑ์การเกษตร เพื่อจัดซื้อปั๊มบาดาล 2HP 380V 14 ใบพัด ท่อส่งน้ำ ไม่เกิน ๒ นิ้ว จำนวน 1 เครื่อง งบประมาณ 19,200 บาท หน่วยงานที่รับผิดชอบ งานกิจการประปา  2. ครุภัณฑ์การเกษตร เพื่อจัดซื้อตู้ควบคุมปั๊มบาดาล 2HP 380V พร้อมอุปกรณ์ในการติดตั้ง จำนวน 2 ตัว งบประมาณ 24,600 บาท หน่วยงานที่รับผิดชอบ งานกิจการประปา  **แผนงานบริหารงานทั่วไป**  1.ครุภัณฑ์อื่นๆ เพื่อจ่ายเป็นค่าจัดซื้อซุ้มเฉลิมพระเกียรติฯ ในหลวง ร.10 พร้อมติดตั้ง จำนวน 1 ซุ้ม งบประมาณ 59,000 บาท  **แผนงานการรักษาความสงบภายใน**  1. ครุภัณฑ์ยานพาหนะและขนส่ง เพื่อจ่ายเป็นค่าจัดซื้อรถบรรทุกน้ำ ขนาด 6 ตัน 6 ล้อ งบประมาณ 2,500,000 บาท  : จึงนำเสนอที่ประชุมสภา อบต. หนองตะไก้ เพื่อพิจารณาอนุมัติ |
| ประธานสภาฯ  (นายสุชาติ ตรงกลาง) | | : ตามที่ท่านนายกฯ ได้ชี้แจงรายละเอียดร่างแผนพัฒนาท้องถิ่น (พ.ศ. 2561-2565) เพิ่มเติม ครั้งที่ 2 พ.ศ.2563 ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ  : สมาชิกสภา อบต. ท่านใดเห็นชอบร่างแผนพัฒนาท้องถิ่น (พ.ศ. 2561-2565) เพิ่มเติม ครั้งที่ 2 พ.ศ.2563 โปรดยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |
|  | | **5.2 พิจารณาโอนงบประมาณรายจ่ายประจำปีงบประมาณ พ.ศ. 2563**  **5.2.1 พิจารณาโอนงบประมาณรายจ่าย หมวด ค่าครุภัณฑ์ ประเภท ครุภัณฑ์อื่นๆ รายการ จัดซื้อซุ้มเฉลิมพระเกียรติฯ ในหลวง ร.10 พร้อมติดตั้ง (สำนักงานปลัด)** |
| ประธานสภาฯ  (นายสุชาติ ตรงกลาง) | | : การพิจารณาโอนงบประมาณรายจ่าย ประจำปีงบประมาณ พ.ศ.2563 (สำนักงานปลัด) เชิญนายก อบต.ชี้แจง |
| นายก อบต.  (นายสุรทิน วัชรประทีป) | | : ตามที่องค์การบริหารส่วนตำบล ได้ตั้งงบประมาณรายจ่ายประจำปีงบประมาณ พ.ศ.2563 สำนักงานปลัด มีความประสงค์จะขอโอนงบประมาณรายจ่ายประจำปีงบประมาณ พ.ศ.2563 ในหมวด ค่าครุภัณฑ์ ซึ่งอำนาจในการอนุมัติเป็นของสภาองค์การบริหารส่วนตำบลเพื่อให้การบริหารงานราชการเป็นไปอย่างมีประสิทธิภาพ (รายละเอียดตามเอกสารแนบ)  : ด้วย **สำนักงานปลัด** มีความประสงค์จะขอโอนงบประมาณรายจ่ายประจำปีงบประมาณ พ.ศ. 2563 เพื่อให้การบริหารจัดการของ สำนักงานปลัด ให้มีประสิทธิภาพและคล่องตัวในการปฏิบัติงาน โดยมีรายการโอนงบประมาณรายจ่ายประจำปีงบประมาณ พ.ศ.2563 ประกอบด้วย  **1. การโอนงบประมาณ (โอนตั้งจ่ายเป็นรายการใหม่) ดังนี้**  1.1 จัดซื้อซุ้มเฉลิมพระเกียรติฯ ในหลวง ร.10 พร้อมติดตั้งตั้งไว้ 59,000 บาท ตั้งจ่ายเป็นรายการใหม่ เพื่อแสดงถึงความจงรักภักดีและเฉลิมพระเกียรติแห่งพระมหากษัตริย์อันเป็นที่รักและเทิดทูนยิ่งของประชาชนในเขตองค์การบริหารส่วนตำบลหนองตะไก้  รายละเอียดการโอนงบประมาณรายจ่ายประจำปีงบประมาณ พ.ศ.2563 ของ สำนักงานปลัด ดังนี้  **การโอนงบประมาณฯ (โอนตั้งจ่ายเป็นรายการใหม่)**  **หมวด ค่าครุภัณฑ์**  **ประเภท ครุภัณฑ์อื่นๆ**  **รายการ จัดซื้อซุ้มเฉลิมพระเกียรติฯ ในหลวงรัชกาลที่ 10 (ตั้งจ่ายเป็น**  **รายการใหม่)**  **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **สำนักงานปลัด** หมวด ค่าครุภัณฑ์ ประเภท ครุภัณฑ์อื่นๆ รายการ จัดซื้อซุ้มเฉลิมพระเกียรติฯ ในหลวงรัชกาลที่ 10สมเด็จพระเจ้าอยู่หัวมหาวชิราลงกรณบดินทรเทพยวรางกูรฯ ไม่ได้ตั้งงบประมาณรายจ่ายไว้  **2. ข้อเท็จจริง**  เพื่อแสดงถึงความจงรักภักดีและเฉลิมพระเกียรติแห่งพระมหากษัตริย์อันเป็นที่รักและเทิดทูนยิ่งของประชาชนในเขตองค์การบริหารส่วนตำบลหนองตะไก้  ดังนั้น จึงขออนุมัติสภาองค์การบริหารส่วนตำบลหนองตะไก้ ขอโอนงบประมาณเพื่อจัดซื้อซุ้มเฉลิมพระเกียรติฯ ในหลวง ร.10ดังนี้  **โอนเพิ่ม** สำนักงานปลัด  หมวด ค่าครุภัณฑ์  ประเภท ครุภัณฑ์อื่นๆ  รายการ จัดซื้อซุ้มเฉลิมพระเกียรติฯ ในหลวงรัชกาลที่ 10 (ตั้ง  จ่ายเป็นรายการใหม่)  เพื่อแสดงถึงความจงรักภักดีและเฉลิมพระเกียรติแห่งพระมหากษัตริย์อันเป็นที่รักและเทิดทูนยิ่งของประชาชนในเขตองค์การบริหารส่วนตำบลหนองตะไก้ เงินคงเหลือก่อนโอน 0 บาท โอนเพิ่มครั้งนี้ 59,000 บาท รวมเป็นเงินงบประมาณหลังจากโอนเพิ่มแล้วมีงบประมาณทั้งสิ้น 59,000 บาท บรรจุในแผนพัฒนาท้องถิ่น (พ.ศ.2561–2565) เพิ่มเติม ครั้งที่ 2 พ.ศ.2563  **โอนลด** สำนักงานปลัด  หมวด เงินเดือน (ฝ่ายประจำ)  ประเภท เงินเดือนพนักงาน ตั้งไว้ 3,433,200 บาท  เพื่อจ่ายเป็นเงินเดือนให้แก่ข้าราชการหรือพนักงานส่วนตำบล ตำแหน่ง ปลัดองค์การบริหารส่วนตำบล ,รองปลัดองค์การบริหารส่วนตำบล,นักบริหารงานทั่วไป , นักวิเคราะห์นโยบายและแผน, นักทรัพยากรบุคคล ,นักจัดการงานทั่วไป, เจ้าพนักงานธุรการ , นักวิชาการเกษตร, นักวิชาการตรวจสอบภายใน, เจ้าพนักงานป้องกันสาธารณภัยหรือตำแหน่งอื่นตามแผนอัตรากำลัง 3 ปี (พ.ศ.2561-2563)ฯลฯ ก่อนโอนมีงบประมาณคงเหลือ 1,795,782 บาท โอนลดครั้งนี้ 59,000 บาท โอนครั้งนี้แล้วมีเงินงบประมาณคงเหลือทั้งสิ้น 1,736,782 บาท (สำนักงานปลัด)  : จึงนำเสนอ สภาองค์การบริหารส่วนตำบลหนองตะไก้ เพื่อโปรดพิจารณา |
| ประธานสภาฯ  (นายสุชาติ ตรงกลาง) | | : สมาชิกสภา อบต. ท่านใดมีความเห็นอย่างอื่นอีกหรือไม่ ถ้าไม่มีจะขอมติ  : สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ. 2563 (สำนักงานปลัด) ยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |
|  | | **5.2.2 พิจารณาโอนงบประมาณรายจ่าย หมวด ค่าครุภัณฑ์ ประเภท ครุภัณฑ์วิทยาศาสตร์หรือการแพทย์ รายการ จัดซื้อเครื่องวัดอุณหภูมิแบบอินฟราเรด จำนวน 2 เครื่อง (กองสาธารณสุขและสิ่งแวดล้อม)** |
| ประธานสภาฯ  (นายสุชาติ ตรงกลาง) | | : การพิจารณาโอนงบประมาณรายจ่าย ประจำปีงบประมาณ พ.ศ.2563 (กองสาธารณสุขและสิ่งแวดล้อม) เชิญนายก อบต.ชี้แจง |
| นายก อบต.  (นายสุรทิน วัชรประทีป) | | : ตามที่องค์การบริหารส่วนตำบล ได้ตั้งงบประมาณรายจ่ายประจำปีงบประมาณ พ.ศ.2563 สำนักงานปลัด มีความประสงค์จะขอโอนงบประมาณรายจ่ายประจำปีงบประมาณ พ.ศ.2563 ในหมวด ค่าครุภัณฑ์ ซึ่งอำนาจในการอนุมัติเป็นของสภาองค์การบริหารส่วนตำบลเพื่อให้การบริหารงานราชการเป็นไปอย่างมีประสิทธิภาพ (รายละเอียดตามเอกสารแนบ)  : ด้วย **กองสาธารณสุขและสิ่งแวดล้อม** มีความประสงค์จะขอโอนงบประมาณรายจ่ายประจำปีงบประมาณ พ.ศ. 2563 เพื่อให้การบริหารจัดการของ สำนักงานปลัด ให้มีประสิทธิภาพและคล่องตัวในการปฏิบัติงาน โดยมีรายการโอนงบประมาณรายจ่ายประจำปีงบประมาณ พ.ศ.2563 ประกอบด้วย  **1. การโอนงบประมาณ (โอนตั้งจ่ายเป็นรายการใหม่) ดังนี้**  1.1 จัดซื้อเครื่องวัดอุณหภูมิแบบอินฟราเรด จำนวน 2 เครื่อง ตั้งไว้ 7,000 บาท ตั้งจ่ายเป็นรายการใหม่ เพื่อจ่ายเป็นค่าจัดซื้อเครื่องวัดอุณหภูมิแบบอินฟราเรด จำนวน 2 เครื่อง  รายละเอียดการโอนงบประมาณรายจ่ายประจำปีงบประมาณ พ.ศ.2563 ของ กองสาธารณสุขและสิ่งแวดล้อม ดังนี้  **การโอนงบประมาณฯ (โอนตั้งจ่ายเป็นรายการใหม่)**  **หมวด ค่าครุภัณฑ์**  **ประเภท ครุภัณฑ์วิทยาศาสตร์หรือการแพทย์**  **รายการ จัดซื้อเครื่องวัดอุณหภูมิแบบอินฟราเรด** **จำนวน 2 เรื่อง (ตั้งจ่ายเป็น**  **รายการใหม่)**  **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **กองสาธารณสุขและสิ่งแวดล้อม** หมวด ค่าครุภัณฑ์ ประเภท ครุภัณฑ์วิทยาศาสตร์หรือการแพทย์ รายการ จัดซื้อเครื่องวัดอุณหภูมิแบบอินฟราเรด จำนวน 2 เครื่อง ไม่ได้ตั้งงบประมาณรายจ่ายไว้  **2. ข้อเท็จจริง**  เพื่อดำเนินการป้องกันและควบคุมการระบาดของโรคติดเชื้อไวรัสโคโรนา 2019 (COVID -19)  ดังนั้น จึงขออนุมัติสภาองค์การบริหารส่วนตำบลหนองตะไก้ ขอโอนงบประมาณเพื่อจัดซื้อเครื่องวัดอุณหภูมิแบบอินฟราเรด จำนวน 2 เครื่อง ดังนี้  **โอนเพิ่ม** กองสาธารณสุขและสิ่งแวดล้อม  หมวด ค่าครุภัณฑ์  ประเภท ครุภัณฑ์วิทยาศาสตร์หรือการแพทย์  รายการ จัดซื้อเครื่องวัดอุณหภูมิแบบอินฟราเรด จำนวน 2 เครื่อง  (ตั้งจ่ายเป็นรายการใหม่)  เพื่อดำเนินการป้องกันและควบคุมการระบาดของโรคติดเชื้อไวรัสโคโรนา 2019 (COVID -19) เงินคงเหลือก่อนโอน 0 บาท โอนเพิ่มครั้งนี้ 7,000 บาท รวมเป็นเงินงบประมาณหลังจากโอนเพิ่มแล้วมีงบประมาณทั้งสิ้น 7,000 บาท  **โอนลด** กองสาธารณสุขและสิ่งแวดล้อม  หมวด ค่าวัสดุ  ประเภท วัสดุวิทยาศาสตร์หรือการแพทย์ ตั้งไว้ 87,000 บาท  เพื่อจ่ายเป็นค่าน้ำยาเคมีพ่นยุง ทรายอะเบท ฯลฯ เกี่ยวกับการควบคุมและป้องกันโรคติดต่อและไม่ติดต่อ และชุดตรวจสารเสพติด เคมีภัณฑ์ฯลฯ และจ่ายเป็นค่าจัดซื้อเครื่องวัดอุณหภูมิแบบอินฟาเรด จำนวน 2 เครื่อง ฯลฯ ก่อนโอนมีงบประมาณคงเหลือ 87,000 บาท โอนลดครั้งนี้ 7,000 บาท โอนครั้งนี้แล้วมีเงินงบประมาณคงเหลือทั้งสิ้น 80,000 บาท (กองสาธารณสุขและสิ่งแวดล้อม)  : จึงนำเสนอ สภาองค์การบริหารส่วนตำบลหนองตะไก้ เพื่อโปรดพิจารณา |
| ประธานสภาฯ  (นายสุชาติ ตรงกลาง) | | : สมาชิกสภา อบต. ท่านใดมีความเห็นอย่างอื่นอีกหรือไม่ ถ้าไม่มีจะขอมติ  : สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ. 2563 (กองสาธารณสุขและสิ่งแวดล้อม) ยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |
|  | | **5.2.3 พิจารณาโอนงบประมาณรายจ่าย หมวด ค่าครุภัณฑ์ ประเภท ครุภัณฑ์การเกษตร (งานกิจการประปา)** |
| ประธานสภาฯ  (นายสุชาติ ตรงกลาง) | | : การพิจารณาโอนงบประมาณรายจ่าย ประจำปีงบประมาณ พ.ศ.2563 (งานกิจการประปา) เชิญนายก อบต.ชี้แจง |
| นายก อบต.  (นายสุรทิน วัชรประทีป) | | : ตามที่องค์การบริหารส่วนตำบล ได้ตั้งงบประมาณรายจ่ายประจำปีงบประมาณ พ.ศ.2563 สำนักงานปลัด มีความประสงค์จะขอโอนงบประมาณรายจ่ายประจำปีงบประมาณ พ.ศ.2563 ในหมวด ค่าครุภัณฑ์ ซึ่งอำนาจในการอนุมัติเป็นของสภาองค์การบริหารส่วนตำบลเพื่อให้การบริหารงานราชการเป็นไปอย่างมีประสิทธิภาพ (รายละเอียดตามเอกสารแนบ)  : ด้วย **งานกิจการประปา** มีความประสงค์จะขอโอนงบประมาณรายจ่ายประจำปีงบประมาณ พ.ศ.2563 เพื่อให้การบริหารจัดการของ **งานกิจการประปา** ให้มีประสิทธิภาพและคล่องตัวในการปฏิบัติงาน โดยมีรายการโอนงบประมาณรายจ่าย ประจำปีงบประมาณ พ.ศ. 2563 ประกอบด้วย  **1. การโอนงบประมาณ (โอนตั้งจ่ายเป็นรายการใหม่) จำนวน 2 รายการ ดังนี้**  1.1 จัดซื้อปั๊มบาดาล ตั้งไว้ 19,200 บาท ตั้งจ่ายเป็นรายการใหม่ เพื่อจัดซื้อปั๊มบาดาล 2HP 380V 14 ใบพัด ท่อส่งน้ำ ไม่เกิน ๒ นิ้ว จำนวน 1 เครื่อง  1.2 จัดซื้อตู้ควบคุมปั้มบาดาล ๒HP๓๘๐V จำนวน 2 ตู้ ตั้งไว้ 24,600 บาท ตั้งจ่ายเป็นรายการใหม่ เพื่อจัดซื้อตู้ควบคุมปั้มบาดาล ๒HP๓๘๐V พร้อมอุปกรณ์ในการติดตั้ง จำนวน ๒ ตู้  รายละเอียดการโอนงบประมาณรายจ่ายประจำปีงบประมาณ พ.ศ.2563 ของ งานกิจการประปา ดังนี้  **ลำดับที่ 1 การโอนงบประมาณฯ (โอนตั้งจ่ายเป็นรายการใหม่)**  **หมวด ค่าครุภัณฑ์**  **ประเภท ครุภัณฑ์การเกษตร**  **รายการ จัดซื้อตู้ควบคุมปั้มบาดาล ๒HP๓๘๐V จำนวน 2 ตู้ (ตั้งจ่ายเป็น**  **รายการใหม่)**  **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **งานกิจการประปา** หมวด ค่าครุภัณฑ์ ประเภท ครุภัณฑ์การเกษตร รายการ จัดซื้อตู้ควบคุมปั้มบาดาล ๒HP๓๘๐V จำนวน 2 ตู้ เพื่อจัดซื้อตู้ควบคุมปั้มบาดาล ๒HP๓๘๐V พร้อมอุปกรณ์ในการติดตั้ง จำนวน ๒ ตู้ ไม่ได้ตั้งงบประมาณรายจ่ายไว้  **2. ข้อเท็จจริง**  เนื่องด้วยในขณะนี้ พื้นที่ในตำบลหนองตะไก้ได้ประสบปัญหาภัยแล้ง จึงทำให้น้ำสำหรับอุปโภคบริโภคขาดแคลน องค์การบริหารส่วนตำบลหนองตะไก้จึงมีความจำเป็นที่จะต้องดำเนินการจัดหาตู้ควบคุมปั๊มบาดาลเพิ่ม เพื่อให้เพียงพอต่อการผลิตน้ำประปาที่จะนำมาใช้อุปโภคบริโภคของประชาชนตำบลหนองตะไก้  ดังนั้น จึงขออนุมัติสภาองค์การบริหารส่าวนตำบลหนองตะไก้ ขอโอนงบประมาณเพื่อจัดซื้อตู้ควบคุมปั้มบาดาล ๒HP๓๘๐V พร้อมอุปกรณ์ในการติดตั้ง จำนวน 2 ตู้ ดังนี้  **โอนเพิ่ม** งานกิจการประปา  หมวด ค่าครุภัณฑ์  ประเภท ครุภัณฑ์การเกษตร  รายการ จัดซื้อตู้ควบคุมปั้มบาดาล ๒HP๓๘๐V จำนวน 2 ตู้ ตั้งไว้  24,600 บาท  เพื่อจัดซื้อตู้ควบคุมปั้มบาดาล ๒HP๓๘๐V พร้อมอุปกรณ์ในการติดตั้ง จำนวน ๒ ตู้ บรรจุในแผนพัฒนาท้องถิ่น (พ.ศ.2561–2565) เพิ่มเติม ครั้งที่ 2 พ.ศ.2563  **โอนลด** งานกิจการประปา  หมวด ค่าที่ดินและสิ่งก่อสร้าง  ประเภท ค่าบำรุงรักษาและปรับปรุงที่ดินและสิ่งก่อสร้าง ตั้งไว้  80,000 บาท  เพื่อจ่ายเป็นค่าซ่อมแซมบำรุงรักษาโครงสร้างของครุภัณฑ์ขนาดใหญ่ซึ่งไม่รวมถึงค่าซ่อมแซมบำรุงตามปกติ ก่อนโอนมีงบประมาณคงเหลือ 43,000 บาท โอนลดครั้งนี้ 24,600 บาท โอนครั้งนี้แล้วมีเงินงบประมาณคงเหลือทั้งสิ้น 18,400 บาท (งานกิจการประปา)  **ลำดับที่ 2 การโอนงบประมาณฯ (โอนตั้งจ่ายเป็นรายการใหม่)**  **หมวด ค่าครุภัณฑ์**  **ประเภท ครุภัณฑ์การเกษตร**  **รายการ จัดซื้อปั้มบาดาล จำนวน ๑ เครื่อง (ตั้งจ่ายเป็นรายการใหม่)**    **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **งานกิจการประปา** หมวด ค่าครุภัณฑ์ ประเภท ครุภัณฑ์การเกษตร รายการจัดซื้อปั๊มบาดาลขนาด 2HP 380V 14 ใบพัด ท่อส่งน้ำ ไม่เกิน ๒ นิ้ว จำนวน 1 เครื่อง ไม่ได้ตั้งงบประมาณรายจ่ายไว้  **2. ข้อเท็จจริง**  เนื่องด้วยในขณะนี้ พื้นที่ในตำบลหนองตะไก้ได้ประสบปัญหาภัยแล้ง จึงทำให้น้ำสำหรับอุปโภคบริโภคขาดแคลน องค์การบริหารส่วนตำบลหนองตะไก้จึงมีความจำเป็นที่จะต้องดำเนินการจัดหาปั๊มบาดาลเพิ่ม เพื่อให้เพียงพอต่อการผลิตน้ำประปาที่จะนำมาใช้อุปโภคบริโภคของประชาชนตำบลหนองตะไก้  ดังนั้น จึงขออนุมัติสภาองค์การบริหารส่าวนตำบลหนองตะไก้ ขอโอนงบประมาณเพื่อจัดซื้อปั๊มบาดาลขนาด 2HP 380V 14 ใบพัด ท่อส่งน้ำ ไม่เกิน ๒ นิ้ว จำนวน 1 เครื่อง ดังนี้  **โอนเพิ่ม** งานกิจการประปา  หมวด ค่าครุภัณฑ์  ประเภท ครุภัณฑ์การเกษตร  รายการ จัดซื้อปั๊มบาดาล ตั้งไว้ 19,200 บาท  เพื่อจัดซื้อปั๊มบาดาล 2HP 380V 14 ใบพัด ท่อส่งน้ำ ไม่เกิน ๒ นิ้ว จำนวน 1 เครื่อง บรรจุในแผนพัฒนาท้องถิ่น (พ.ศ.2561–2565) เพิ่มเติม ครั้งที่ 2 พ.ศ.2563  **โอนลด** งานกิจการประปา  หมวด ค่าใช้สอย  ประเภท ค่าบำรุงรักษาและซ่อมแซม ตั้งไว้ 80,000 บาท  เพื่อจ่ายเป็นค่าซ่อมแซมบำรุงรักษาทรัพย์สินของกิจการประปาเพื่อให้สามารถใช้งานได้ตามปกติ ก่อนโอนมีงบประมาณคงเหลือ 50,000 บาท โอนลดครั้งนี้ 19,200 บาท โอนครั้งนี้แล้วมีเงินงบประมาณคงเหลือทั้งสิ้น 30,800 บาท (งานกิจการประปา)  : จึงนำเสนอ สภาองค์การบริหารส่วนตำบลหนองตะไก้ เพื่อโปรดพิจารณา |
| ประธานสภาฯ  (นายสุชาติ ตรงกลาง) | | : สมาชิกสภา อบต. ท่านใดมีความเห็นอย่างอื่นอีกหรือไม่ ถ้าไม่มีจะขอมติ  : สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ. 2563 (งานกิจการประปา) ยกมือครับ |
| **มติที่ประชุม** | | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายชนะ แก้วดอนรี สมาชิกสภา อบต. หมู่ที่ 6 |

**พักประชุมเวลา 12.10 น รับประทานอาหารเที่ยง**

**เริ่มประชุมต่อเวลา 13.00 น.**

|  |  |
| --- | --- |
| **ระเบียบวาระที่ 6** | **เรื่องอื่นๆ** |
| ประธานสภาฯ  (นายสุชาติ ตรงกลาง) | : ในระเบียบวาระที่ 6 เรื่องอื่นๆ มีท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 12  (นายสมเด็จ ชัยสูงเนิน) | : เรียนท่านประธานสภาองค์การบริหารส่วนตำบลหนองตะไก้ ผมขอสอบถามถนนสายไร่นายสวัสดิ์ สุทธิสวัสดิ์กุล หมู่ที่ 7 บ้านแสงทอง ไม่ทราบว่าถนนเส้นนี้ได้อยู่ในแผนพัฒนาท้องถิ่น(พ.ศ.2561-2565)หรือยังครับ ถ้ามีอยู่แล้วก็ขอให้ดำเนินการเพื่อบรรเทาความเดือดร้อนให้กับประชาชนที่ใช้สัญจรไปมาเพื่อบรรทุกพืชผลการเกษตร ขอฝากท่านผู้บริหารด้วยครับ |
| สมาชิกสภา อบต.หมู่ที่ 7  (นายสิรภพ ดอนกระโทก) | : เรียนท่านประธานสภาองค์การบริหารส่วนตำบลหนองตะไก้ ถนนเส้นที่ท่านสมาชิกสภา อบต.หมู่ที่ 12 ได้สอบถามมา ถนนเส้นนี้อยู่ในแผนพัฒนาท้องถิ่น(พ.ศ.2561-2565) เรียบร้อยแล้วครับ ผมได้หนังสือถึงท่านผู้บริหารแล้วครับ ผมได้ดำเนินการให้ประชาชนที่มีที่ดินบริเวณถนนเส้นดังกล่าวเซ็นยินยอมให้ใช้พื้นที่ได้ ขณะนี้ก็ขึ้นอยู่ที่ว่าทางผู้บริหารจะดำเนินการให้เมื่อไหร่ครับ ผมขอฝากถนนเส้นนี้ด้วยนะครับ |
| สมาชิกสภา อบต.หมู่ที่ 1  (นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ ผมขอสอบถาม  : เรื่องที่ 1 เรื่องรถแบ็คโฮ ผมขอเสนอให้นำรถเข้าศูนย์บริการเลยดีกว่าที่เราจะนำไปซ่อมที่อู๋ซ่อมรถในหมู่บ้าน ซ่อมเสร็จแล้วจะได้ใช้งานได้ดีกว่า  : เรื่องที่ 2 เรื่องน้ำประปา เมื่อประมาณอาทิตย์ที่แล้วน้ำประปาในหมู่ที่ 3 ละหมู่ที่ 11 ไม่ไหลติดต่อกันประมาณ 3-4 วัน ผมขอฝากให้เจ้าหน้าที่ที่เกี่ยวข้องได้ทำการตรวจสอบให้ละเอียดด้วยว่ามันเป็นเพราะเหตุผลอะไรที่น้ำไม่ไหล แต่ตอนนี้เจ้าหน้าที่ที่เกี่ยวข้องก็ได้ดำเนินการเรียบร้อยแล้ว  : เรื่องที่ 3 เรื่องท่อน้ำประปาบริเวณแยกหมู่ที่ 8 แตกเป็นเวลานานแล้ว ขอให้ท่านผู้บริหารได้ส่งเจ้าหน้าที่นำรถแบ็คโฮไปซ่อมให้ด้วยครับ  : เรื่องที่ 4 เรื่องน้ำเสีย ตรงร้านเนื้อย่างในหมู่ที่ 8 ได้ปล่อยน้ำเสียลงมา ประชาชนเขาฝังท่อหน้าบ้านของเขาสูงน้ำไม่สามารถไหลผ่านได้จึงทำให้เกิดแอ่งน้ำขังอยู่บริเวณนั้นทำให้เกิดเป็นน้ำเสียส่งกลิ่นเหม็น ผมขอปรึกษาว่าเราสามารถแก้ไขให้ประชาชนอย่างไรได้บ้าง |
| ประธานสภาฯ  (นายสุชาติ ตรงกลาง) | :มีท่านใดจะสอบถามเรื่องอื่นๆ เพิ่มเติมหรือไม่ ขอเชิญครับ ถ้าไม่มีผมขอขอบคุณท่านสมาชิกสภาฯ ท่านนายก อบต. พร้อมทั้งคณะผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต.หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ |

**ปิดประชุม เวลา 14.30 น.**

(ลงชื่อ) สุเมธ ทิศกลางผู้บันทึกรายงานการประชุม

(นายสุเมธ ทิศกลาง)

#### เลขานุการสภาองค์การบริหารส่วนตำบลหนองตะไก้

(ลงชื่อ) รวยริน พิมพ์ปรุ ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

(ลงชื่อ) พงษ์ศิริ ชิดดีนอก ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

(ลงชื่อ) ชะม้าย ศรีเกาะ ผู้ตรวจรายงานการประชุม

(นางชะม้าย ศรีเกาะ)

สมาชิกสภาองค์การบริหารส่วนตำบลหนองตะไก้ หมู่ที่ 11

(ลงชื่อ) สุชาติ ตรงกลาง ผู้รับรองรายงานการประชุม

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้